CELEX: 32015R1832
Language: ro
Date: 2015-10-12 00:00:00
Title: Regulamentul (UE) 2015/1832 al Comisiei din 12 octombrie 2015 de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea de eritritol (E 968) ca potențiator de arome în băuturile aromatizate cu valoare energetică redusă sau fără adaos de zahăr (Text cu relevanță pentru SEE)

13.10.2015   
            
            
               RO
            
            
               Jurnalul Oficial al Uniunii Europene
            
            
               L 266/27
            
         REGULAMENTUL (UE) 2015/1832 AL COMISIEI
   din 12 octombrie 2015
   de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea de eritritol (E 968) ca potențiator de arome în băuturile aromatizate cu valoare energetică redusă sau fără adaos de zahăr
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 10 alineatul (3),
   întrucât:
   
               (1)
            
            
               Anexa II la Regulamentul (CE) nr. 1333/2008 prevede o listă a Uniunii de aditivi alimentari autorizați pentru utilizare în produsele alimentare și condițiile de utilizare a acestor aditivi.
            
         
               (2)
            
            
               Această listă poate fi actualizată în conformitate cu procedura comună menționată la articolul 3 alineatul (1) din Regulamentul (CE) nr. 1331/2008 al Parlamentului European și al Consiliului (2), fie la inițiativa Comisiei, fie în urma unei cereri.
            
         
               (3)
            
            
               La 28 mai 2014, a fost depusă o cerere de autorizare pentru utilizarea eritritolului (E 968) ca potențiator de arome în băuturile aromatizate, categoria de alimente 14.1.4 din anexa II la Regulamentul (CE) nr. 1333/2008. Cererea a fost ulterior pusă la dispoziția statelor membre în temeiul articolului 4 din Regulamentul (CE) nr. 1331/2008.
            
         
               (4)
            
            
               Utilizarea eritritolului (E 968) este necesară pentru a îmbunătăți profilul de gust și prospețimea în gură a băuturilor cu valoare energetică redusă sau a băuturilor fără adaos de zahăr, în așa fel încât acestea să aibă un gust similar produselor care conțin zahăr. La un nivel redus, eritritolul acționează ca potențiator de arome și ajută la reducerea gusturilor neplăcute și a gustului dulce persistent asociate utilizării îndulcitorilor concentrați în respectivele băuturi. Astfel, avantajul pentru consumatori ar fi disponibilitatea unor băuturi cu valoare energetică redusă sau a unor băuturi fără adaos de zahăr cu un gust mai plăcut.
            
         
               (5)
            
            
               În 2003, Comitetul științific pentru alimentație (SCF) a concluzionat că eritritolul (E 968) este sigur pentru a fi utilizat în produsele alimentare. Aprobarea eritritolului (E 968) de către Uniune nu acoperă încă utilizarea sa în băuturi, deoarece avizul SCF a declarat că este posibil să se depășească pragul efectului laxativ, în special pentru consumatorii tineri, prin ingerarea eritritolului din băuturi.
            
         
               (6)
            
            
               La 12 februarie 2015, Autoritatea Europeană pentru Siguranța Alimentară (denumită în continuare „autoritatea”) a emis un aviz (3) privind siguranța extinderii propuse în ceea ce privește utilizarea eritritolului (E 968) ca aditiv alimentar. Autoritatea a concluzionat că, în cazul consumului acut sub formă de bolus al eritritolului prin intermediul băuturilor nealcoolice (în urma unui singur consum) la un nivel maxim de 1,6 % nu ridică probleme în ceea ce privește efectul laxativ. Autoritatea își fundamentează concluzia pe date care includ o estimare a expunerii ce ia în considerare nivelul maxim propus de 1,6 % al eritritolului în băuturile nealcoolice, istoricul de utilizare a eritritolului, caracteristicile de absorbție ale acestuia și lipsa constatării unor efecte adverse, inclusiv efectul laxativ, ca urmare a expunerii la acesta.
            
         
               (7)
            
            
               Prin urmare, este oportun să se autorizeze utilizarea eritritolului (E 968) ca potențiator de arome în băuturile aromatizate, categoria de produse alimentare 14.1.4 din anexa II la Regulamentul (CE) nr. 1333/2008 la un nivel maxim de 1,6 %.
            
         
               (8)
            
            
               Prin urmare, Regulamentul (CE) nr. 1333/2008 ar trebui modificat în consecință.
            
         
               (9)
            
            
               Măsurile prevăzute în prezentul regulament sunt în conformitate cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Anexa II la Regulamentul (CE) nr. 1333/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 octombrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 354, 31.12.2008, p. 16.
   
      (2)  Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (JO L 354, 31.12.2008, p. 1).
   
      (3)  EFSA Journal 2015;13(3):4033.
   
      ANEXĂ
      Partea E din anexa II la Regulamentul (CE) nr. 1333/2008 se modifică după cum urmează:
      
                  (a)
               
               
                  în categoria produselor alimentare 14.1.4: „Băuturi aromatizate”, intrarea pentru Grupul I Aditivi se modifică după cum urmează:
                  
                               
                           
                           
                              „Grupul I
                           
                           
                              Aditivi
                           
                           
                               
                           
                           
                               
                           
                           
                              Aditivii E 420, E 421, E 953, E 965, E 966 și E 967 nu pot fi utilizați
                              E 968 nu poate fi utilizat, cu excepția cazului în care este prevăzut în mod expres în această categorie de produse alimentare”
                           
                        
            
                  (b)
               
               
                  în categoria produselor alimentare 14.1.4: „Băuturi aromatizate”, după intrarea privind E 962 se introduce următoarea intrare:
                  
                               
                           
                           
                              „E 968
                           
                           
                              Eritritol
                           
                           
                              16 000
                           
                           
                               
                           
                           
                              numai produse cu valoare energetică redusă sau fără adaos de zahăr, doar ca potențiator de aromă”